عرفان اللہ خان نیازی

عرفان اللہ خان نیازی، ایک پاکستانی سیاست دان ہیں جو جولائی 2022 سے جنوری 2023 تک پنجاب اسمبلی کے رکن رہے۔ انہوں نے 17 جولائی 2022 کو سعید اکبر خان کی خالی کردہ نشست پر ضمنی انتخاب جیتا اور 21 جولائی 2022 کو پنجاب اسمبلی کے رکن کی حیثیت سے حلف لیا۔ وہ ستمبر 2022 سے جنوری 2023 تک پارلیمانی سیکرٹری برائے آبپاشی کے طور پر بھی خدمات انجام دے چکے ہیں۔

ابتدائی اور ذاتی زندگی 
عرفان اللہ خان نیازی 8 نومبر 1963 کو میانوالی میں پیدا ہوئے اور انہوں نے پنجاب یونیورسٹی لاہور سے گریجویشن کیا۔   ان کے بھائی انعام اللہ خان نیازی 1993 سے 1996 اور 2014 سے 2018 تک رکن پنجاب اسمبلی اور 1997 سے 1999 تک رکن قومی اسمبلی رہے۔ ایک اور بھائی، نجیب اللہ خان نیازی ، 1997 سے 1999 اور 2013 سے 2014 تک پنجاب اسمبلی کے رکن رہے۔

سیاسی کیریئر 
عرفان اللہ خان نیازی 2018 کے پنجاب کے صوبائی الیکشن میں PP-90 Bhakkar-II سے پاکستان مسلم لیگ (ن)کے امیدوار کی حیثیت سے حصہ لیا، لیکن وہ ناکام رہے۔ انہوں نے 45,026 ووٹ حاصل کیے اور انہیں آزاد امیدوار سعید اکبر خان نے شکست دی۔  وہ جولائی 2022 کے پنجاب کے صوبائی ضمنی انتخاب میں پاکستان تحریک انصاف کے امیدوار کے طور پر PP-90 بھکر-II سے پنجاب کی صوبائی اسمبلی کے لیے منتخب ہوئے تھے۔ انہوں نے 78,986 ووٹ حاصل کیے اورمسلم لیگ ن  کے امیدوار سعید اکبر خان کو شکست دی۔

حوالہ جات 

فضلا جامعہ پنجاب
پنجاب ارکان صوبائی اسمبلی 2018ء تا 2023ء
بقید حیات شخصیات
1963ء کی پیدائشیں